# IZGLEDA DA NE MOŽEŠ PUSTITI? EVO KAKO.

Zdravo,

ja sam Courtney iz službe "Women Living Well" koja je dom za "Dobro Jutro Djevojke".

Ovaj tjedan završile smo prvi tjedan u našem zajedničkom proučavanju "Odmor i otpuštanje".

Ako si radila dnevne pobožnosti redovno onda znaš što je to, ta jedna stvar koja stoji na putu da bi imala svoj odmor.

Ovaj video govori o znati "zašto". Zašto stalno radiš to nešto.

Jednom kad shvatimo što nas pokreće i zašto trebamo stati, tada ćemo se promijeniti.

Danas ćemo govoriti o tome kako, kako to učiniti.

“Nike” ima svoju izreku: just do it! (samo učini to!) i osjećam kao da mi svi slijedimo njihov moto. Samo učini to, samo se posvećujemo da ispunimo svoje obaveze, da živimo idealni, savršeni život. Da ja radim liniju odjeće za žene, mislim da bih, u ovom trenutku, odabrala geslo: “daj, stani!” Stani, ne preopterećuj sebe više, prekini se truditi promijeniti ljude koje ne možeš promijeniti. Ponekad moramo naučiti prestati govorit “da” za toliko stvari, samo zato jer smo umorne. Zar ne?

Trebamo pauzu. I trebamo odmor. To je moja želja za tebe!

Na početku godine, 1.1.toliko mnogo ljudi donese odluku da će nešto započeti tu godinu. Ali, već 31. 1. većina njih odustane. Zar ne?

Želim da ovo bude drugačije.

Što može učiniti razliku?

Mi imamo silu Duha Svetoga koja radi u nama, imamo znanje koje nam je potrebno, ali mudrost dolazi kada primjenimo to znanje.

Vjerujem da postaješ zrelija, da dobijaš mudrost koja ti je potrebna da bi išla naprijed kroz život.To me tako raduje.

Imam jedan primjer... ova boca s vodom...

Ako te pitam da je uhvatiš ovako na 10 sekundi – reći ćeš mi: u redu.

Ako te pitam da je držiš cijelu minutu, reći ćeš: umm, u redu, ali to je malo zahtjevnije, ruka će mi se umoriti.

Ali, ako tražim da je držiš 24 sata, odgovorit ćeš mi: mislim da će me to povrijediti, hvala neću.

Za neke od nas, mi imamo te male stvari koje smo prihvatile da radimo, koje radimo i mislimo: to je malo, neće me povrijediti, mogu to izdržati neko vrijeme.

Ali, prije nego shvatiš, mi to radimo mjesec dana, prijavimo se za cijelu godinu, pa dvije, pa tri godine... i to postane naš način života da držimo te stvari i to nam nanosi bol. Iako se čini malo.

Želim govoriti kako pustiti te stvari.

Prvo moramo znati: zašto.

Što nas je pokrenulo?

Nisam ovdje da te proganjam: što je s tobom, zašto nastavljaš to?

Prvo, mislim da je to dio naše kulture.

A drugo, vjerujem, ako si ovdje i radiš nešto, vjerujem da imaš mnogo dobrih razloga za pristanak da radiš to što radiš.

Vjerujem da služiš u crkvi, želiš pomoći svojoj djeci u školi, želiš da tvoj dom bude bolji, želiš biti blagoslov kolegama na svom radnom mjestu, želiš pomoći u potrebama svog kućanstva,voditi uredno svoje račune... i vjerujem da te stvari dolaze iz dobrih razloga. Želim ti reći da radiš dobar posao. Stvarno, dobar posao radiš skrbeći o drugima.

Problem je što se naši prioriteti poremete kada nemamo granice, kada nemamo prostora za disanje, kada nemamo mjesto da budemo nasamo sa Bogom, da ga obožavamo i molimo, da budemo u Božjoj Riječi.

Dakle, za neke od nas je promjena prioriteta.

Za druge, što nas pokreće?

Možda je strah? Možda je strah od prekidanja odnosa koji je u prošlosti bio dobar i imamo lijepa sjećanja, ali sada postaje otrovan?Prekidanje može biti zastrašujuće.

Možda je promjena posla, za koju znamo da moramo učiniti. Ali, opet to može biti zastrašujuće.

Možda je to dijete... zabrinuti smo za njegovu/njezinu budućnost i nastavljamo raditi uvijek isto, ali ne dobijamo rezultate koje želimo.

Moramo stati.

Stvarno, moramo stati.

Moramo predati to dijete Gospodinu i dozvoliti Njemu da obavi posao.

Za neke od nas, znate to... netko nam je nešto rekao i mi ne želimo to pustiti. Zainatimo se, postanemo ogorčeni, ljutiti i možda sa pravom. Možda ti je stvarno nanesena povreda.

Ali, odbijanje da oprostiš to samo nanosi bol tebi.

Sjećam se kako bi dr Phil to rekao: kako će ti to pomoći? On često to kaže u svojoj emisiji, jer kako ti to može pomoći da čuvaš te mrlje gorčine i ljutnje toliko dugo vremena?

To povrjeđuje tebe. Ponekad samo osjećaš kao da otpuštaš i rečeš: sve je u redu... ali, nije.To je kao da se vrtiš u krug.

U Rimljanima 12, Gospodin kaže: osveta je moja, ja ću vratiti. Dozvoli Bogu da riješi s tom osobom, jer mi ih ne možemo promijeniti.

Toliko je mnogo razloga zbog kojih ne puštamo stvari iz svojih ruku.

Ako je to grijeh... što misliš, što je razlog?

Želim da to zapišeš: što je tvoj razlog? Što je ono što te pokreće?

Ako pogledaš to, i temeljeno je na grijehu, onda se moramo pokajati.

Ono što je veliko u pokajanju je to da riječ pokajanje u stvari znači: promjena.

Mi se mijenjamo i ovo je tvoja prilika za promjenu. Donesi to pod križ i pokaj se.

Mi također, trebamo znati zašto bih se ja promijenila?

Mislim da svaka od nas zna to. Zato jer smo: umorne.

Mi trebamo odmor.

Emocionalno nas iscrpljuje. Doslovno smo tjelesno izmorene od prekomjerne okupiranosti.

Koji god je razlog, ti trebaš stati. Ti znaš razlog.

Svaka od naših slagalica (života) je drugačija.

Ali, želim da je ti imenuješ za sebe. Također, odredi zašto je tako.

Želim štovati Boga svojim životom, želim proslaviti Njega. To je krajnji razlog života.

Kada znaš da želiš učiniti sve da Njega proslaviš, to je ono što daje svrhu i značenje kada treba pustiti stvari u životu.

Dakle, sada: kako?

U redu, Courtney, znam što je to i znam zašto to radim i zašto trebam to pustiti.

Ali, kako?Kako da to učinim?

Toliko puta želimo proces od 12 koraka i odgovor koji je dug... ali, ovo će biti stvarno kratko. U redu? Želim ti dati primjer...

U ruci držim nož. Ako moja mala beba uhvati taj nož za oštricu, ja neću povući nož iz njegove/njene ruke za dršku prema dolje. Ne, jer mogu bebu porezati. Mi već znamo da je to opasno. I što više beba stišće, više će je povrijediti.

Zato ću svojoj bebi reći, dušo, otvori ruku, mama će uzeti nož.

Isto je sa Bogom.

Bog neće samo povući tu stvar iz naše ruke. Ne! Bog čeka da otvoriš ruku i to što te povrjeđuje mu predaš.

Dakle, kako puštamo?

Tako da predamo Bogu.

Otvori svoju ruku i p u s t i.

Jedan od razloga zašto držimo tako čvrsto je taj što nemamo povjerenja u Boga.

Ne znamo koliko smo voljene.

Jedva čekam 2.tjedan našeg proučavanja jer cijeli taj tjedan upoznajemo koliko Bog voli tebe.

Kada shvatiš koliko si voljena i u kako dobrim rukama se nalaziš, htjet ćeš baciti mu sve govoreći: evo, uzmi! Vjerujem više tebi, nego sebi samoj!

Ovo me podsjeća na Psalam 121,1-2
*Oči svoje podići ću prema brdima, odakle mi pomoć dolazi.*

*Pomoć moja stiže od Gospodina koji je načinio nebo i zemlju.*

Kada ne znamo možemo li imati povjerenja u Njega, podignimo oči prema brdima. Predivna su.

**Stvoritelj neba i zemlje je tu za tebe, On će ti pomoći!**Dalje kaže:

*On neće dati da ti se omakne noga: ne drijema onaj koji tebe čuva.*

*Gle, neće drijemati ni spavati onaj koji čuva Izraela. (3-4)*

On neće zaspati za volanom. On bdije.

*Gospodin je čuvar tvoj; Gospodin je sjena tvoja nad desnicom tvojom (5)*

**Volim to!**

**On je naša sjena!**

Vrućeg ljetnog dana, kada ti je potrebno osvježenje, dok se znojiš... i uđeš u hladovinu (sjenu) i ooo... odjednom se osjećaš mnogo bolje.

Zakorači u sjenu/hladovinu!

Zakorači u Gospodina i nađi to osvježenje koje ti je potrebno za život.

Želim te ohrabriti da nastaviš ispunjavati izazove: upali svoju svijeću svaki dan, moli za mir.

U paljenju svijeće nema ničeg magičnog. Ne.

To je molitva.

Snaga je u molitvi!

Svaki put kad uočiš plamen neka te podsjeti da nastaviš sa svojom molitvom.

Ostani u zajedništvu sa Bogom. On je tvoja sjena.

Također, otiđi i kupi sebi buket cvijeća, stavi ga u svoju kuhinju... ili uberi buket cvijeća.

Svaki put kada pogledaš taj buket, želim da se sjetiš da stvoritelj tog cvijeća, On te voli i On to može!

**Možeš imati povjerenja u Njega! Možeš se odmoriti u Njemu!**

Nastavi hodati s Kraljem!